CELEX: 32018R1911
Language: bg
Date: 2018-11-26 00:00:00
Title: Регламент (ЕС) 2018/1911 на Съвета от 26 ноември 2018 година за изменение на Регламент (ЕС) 2015/1588 относно прилагането на членове 107 и 108 от Договора за функционирането на Европейския съюз към определени категории хоризонтална държавна помощ (Текст от значение за ЕИП.)

7.12.2018   
               
               
                  BG
               
               
                  Официален вестник на Европейския съюз
               
               
                  L 311/8
               
            
         РЕГЛАМЕНТ (ЕС) 2018/1911 НА СЪВЕТА
         от 26 ноември 2018 година
         за изменение на Регламент (ЕС) 2015/1588 относно прилагането на членове 107 и 108 от Договора за функционирането на Европейския съюз към определени категории хоризонтална държавна помощ
         (текст от значение за ЕИП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 109 от него,
         като взе предвид предложението на Европейската комисия,
         като взе предвид становището на Европейския парламент (1),
         като има предвид, че:
         
                     (1)
                  
                  
                     С Регламент (ЕС) 2015/1588 на Съвета (2) на Комисията се предостави правомощието да обявява чрез регламенти някои определени категории помощи за съвместими с вътрешния пазар и да ги освобождава от изискването за уведомяване по член 108, параграф 3 от Договора.
                  
               
                     (2)
                  
                  
                     Централно управляваните средства на ЕС, тоест средствата под пряко или непряко управление от Съюза (с изключение на средствата под споделено управление с държавите членки), все повече се използват в подкрепа на дейности от общ интерес за ЕС чрез финансови инструменти или бюджетни гаранции, като по този начин осигуряват особено ценен принос за растежа и сближаването. На Комисията следва да бъде предоставено правомощието да обявява, че при определени условия помощта, отпускана от държавите членки, когато тази помощ минава през или се подпомага от тези централно управлявани финансови инструменти или бюджетни гаранции, е съвместима с вътрешния пазар и че за нея не се прилага задължението за уведомяване. Според опита на Комисията тази помощ не води до значителни нарушения на конкуренцията, тъй като е съобразена с условията, приложими за съответните финансови инструменти или бюджетни гаранции, прилагани от органите на Съюза, и тъй като могат да бъдат определени ясни условия за съвместимостта ѝ.
                  
               
                     (3)
                  
                  
                     Насърчаването на европейското териториално сътрудничество е важен приоритет на политиката на сближаване на ЕС. На Комисията следва да бъде предоставено правомощието да обявява, че при определени условия помощта за проекти по линия на европейското териториално сътрудничество е съвместима с вътрешния пазар и че за нея не се прилага задължението за уведомяване. Според опита на Комисията тази помощ има само ограничено въздействие върху конкуренцията и търговията между държавите членки и е възможно да бъдат определени ясни условия за съвместимостта ѝ.
                  
               
                     (4)
                  
                  
                     Следователно приложното поле на Регламент (ЕС) 2015/1588 следва да бъде разширено, за да бъдат включени тези категории помощ.
                  
               
                     (5)
                  
                  
                     Регламент (ЕС) 2015/1588 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 1, параграф 1, буква а) от Регламент (ЕС) 2015/1588 се добавят следните подточки:
            
                        „xv)
                     
                     
                        финансиране, минаващо през или ползващо се с подкрепата на финансови инструменти или бюджетни гаранции, управлявани централно от ЕС, когато помощта е под формата на допълнително финансиране, предоставено чрез ресурси на държавата;
                     
                  
                        xvi)
                     
                     
                        проекти, подпомагани по програми по линия на европейското териториално сътрудничество на ЕС;“.
                     
                  
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 ноември 2018 година.
            
               
                  За Съвета
               
               
                  Председател
               
               J. BOGNER-STRAUSS
            
         
         
            (1)  Становище от 14 ноември 2018 г. (все още непубликувано в Официален вестник).
         
            (2)  Регламент (ЕС) 2015/1588 на Съвета от 13 юли 2015 г. относно прилагането на членове 107 и 108 от Договора за функционирането на Европейския съюз към определени категории хоризонтална държавна помощ (ОВ L 248, 24.9.2015 г., стр. 1).